IS- SIBT FILGĦAXIJA JIBDA T- TNEJN FILGĦODU U JISPIĊĊA L- ĦADD BILLEJL Minn dak li naqra dwar David Irving nieħu l- imressjoni li dal- bniedem miġnun . Smajt bih l- ewwel darba meta xi erba' snin ilu kont qrajt il- ktieb The Holocaust on Trial , ktieb dwar il- kawża li Irving kien fetaħ kontra l- Penguin u Deborah Lipstadt . Irving spiċċa arrrestat fl- Awstrija f' Novembru li għadda meta mar biex jagħti sensiela ta' taħdidiet lil grupp studentesk lemini . Spiċċa arrestat bis- saħħa ta' dik li hi magħrufa bħala Verbotsgesetz : liġi kostituzzjonali Awstrijaka ( li tmur lura għall- 1945 ) li tqis bħala illegali kull inċitament favur l- ideoloġija Nazista u kull ċaħda li qatt seħħ l- olokawstu . Li jinteressani minn dan kollu huwa l- argument min- naħa ta' numru ta' intellettwali li bniedem m' għandux jintefa' l- ħabs minħabba l- ideat li għandu u li jippromwovi . F' intervista ma' Irving ippubblikata f' The Observer tal- Ħadd li għadda ( tista' tinqara ) kien irrappurtat li anki innifisha hija tal- fehma li Irving m' għandux jgħaddi ġuri . Il- mistoqsija , allura , hija waħda sempliċi , u għax hija sempliċi x' aktarx li t- tweġiba hija diffiċli : x' għandu jkun il- limitu tal- liberta' tal- ħsieb u tal- kelma ? Bla dubju ta' xejn iċ- ċaħda li qatt seħħ l- olokawstu tweġġa' ħafna l- memorja ta' dawk li għexuh u ta' dawk li tilfu lil qrabathom ; tweġġa' miljuni ta' nies . L- argumenti ta' Irving ( u ta' ħafna oħrajn ) li l- olokawstu ma seħħx diffiċli nniżżilhom għax hemm wisq provi tiegħu . Madankollu , tisponta mistoqsija oħra : jekk niċħad l- eżistenza t' Alla nkun qiegħed inweġġa' s- sentimenti ta' dawk li jemmnu fih ? U jekk iva , għandi ninqafel f' ċella l- ħabs ? Mistoqsija oħra : jekk ngħid li jien għandi tendenzi Stalinisti nkun qiegħed nissogra li ngħaddi ġuri ? U jekk le , għala le , meta wieħed jiftakar fil- gzuz ta' mwiet li l- Istaliniżmu kkawża ? Hemm imbagħad il- każ ta' Orhan Pamuk li tressaq il- Qorti Torka minħabba li l- kitbiet tiegħu weġġgħu s- sentimenti Torok . Il- każ ta' Pamuk issa ' , għalkemm xiħaġa tgħidli li r- raġuni propja l- għala ġara dan hija marbuta ħafna mat- tamiet tat- Turkija li tissieħeb fl- UE . Iżda anki hawn għandna l- każ ta' xiħadd li l- opinjoni tiegħu weġġgħet lil xi nies , weġġgħet lill- Istat Tork li min- naħa tiegħu kien pront u ħa azzjoni . Għalkemm il- ġuri ta' Pamuk twaqqaf , hemm madwar sittin kittieb ieħor li se jitressqu l- qorti mixlija li insultaw l- Istat Tork . L- istorja Kemm il- każ ta' Irving kif ukoll dak ta' Pamuk jintrabtu mal- kwistjoni ta' l- istorja u tar- reviżjoni tagħha . Irving jgħid li l- olokawstu ma seħħx , meta l- istorja uffiċjali tisħaq li nqatlu miljuni ta' nies fil- kampijiet tal- konċentrament mifruxa madwar l- Ewropa fis- snin erbgħin tas- seklu l- ieħor . Pamuk jgħid li t- Torok kienu wettqu ġenoċidju sħiħ fuq il- Kurdi u l- Armeni fil- bidu tas- seklu l- ieħor , filwaqt li l- istorja uffiċjali Torka tgħid li ma kien hemm ebda każ ta' ġenoċidju u li kienu ħafna t- Torok li mietu fl- istess kunflitti . Anki hawn iqumu ċerti mistoqsijiet : min u kif isawwar l- istorja uffiċjali ? X' interessi partikulari hemm fil- proċess li jsawwar din l- istorja ? Imbagħad , x' jiġri fil- każ fejn m' hemmx storja uffiċjali ? Ngħidu aħna , kif Malta għad m' għandhiex l- istorja tagħha miktuba kollha ? Kif għadha ma teżisti ebda pubblikazzjoni li tiddokumenta l- istorja ta' Malta tat- tieni nofs tas- seklu għoxrin ? Fil- korsijiet ta' l- istorja fl- universita' qatt jitfaċċa dan il- perjodu ? Bloggata oħra ta' imtellgħa Fl- aħħar sibt lil xi ħadd jjistaqsi fuq l- istorja tagħna . Qabel ma niffaccjaw il- verita ta' l- istorja Maltija ( mhux dik miktuba fil- kotba ta' l- iskola ) mhux se nkunu nistgħu nifhmu min aħna u fejn l- aħjar li naslu . Il- punt tat- tluq huwa l- għeruq li huma fundamentali , irridu jew ma rridux , jogħġobna jew le . Forsi għan nies tal- universita' t- tieni nofs tas- seklu għoxrin huwa kmieni wisq biex jitqies bħala ' storja' . Jew forsi dak li gara fl- istess perjodu ġewwa pajjiżi oħra , eż : Ċina , USSR , Ġermanja , ect huwa aktar importanti minn dak li gara fuq din il- blata li ngħixu aħna stess fuqha . Mhux dejjem hekk kollna aħna l- Maltin , li dak li jiġri hawn jew li huwa barrani huwa aħjar minn tagħna u aktar importanti ? Forsi din l- ideja todd ukoll ghall istorja ta pajjiżna . Forsi jridu jikbru it- tfal tagħna biex l- istorja vera tibda biex tinkiteb . Hemm wisq kallijiet x' jintriffsu . Il- kittieb Turko - Armen safa maqtul Jien u Nikol , ftit wara l- funeral ta' missieri , 1/5/2007